שנות ה-80 (סדרת טלוויזיה)

שנות ה-80 היא קומדיית מצבים טלוויזיונית סאטירית ישראלית, שיצרו האחים שלום אסייג ומני אסייג בשיתוף עם ליאור פריד. הסדרה שודרה לראשונה בזכיינית ערוץ 2 "רשת", ועם סגירתו של זה המשיכה הסדרה להיות משודרת ברשת 13 עד לסיומה ב-20 באוגוסט 2020, בו שודר הפרק האחרון של הסדרה. הסדרה, שצילומיה התקיימו ברמלה, לוד, חיפה, נתניה, חולון, נצר סרני, גבעת ברנר ובמושב בניה, מתארת את תקופת נעוריו של שלום אסייג, ומציגה בצורה קומית את החברה שאפיינה את ישראל בשנות ה-80 של המאה ה-20. בין היתר היא עוסקת בתוצאותיה של מדיניות כור ההיתוך של מדינת ישראל בין העדות. ביוני 2020 הוכרז רשמית כי הסדרה תגיע לסיומה עם עונתה החמישית, אחרי כשבע שנים. באוגוסט פרסם אסייג שתופק סדרת המשך: "שנות ה-90". זו עלתה ב-17 בפברואר 2022 וממשיכה את עלילות הדמויות בשנות ה-90. ב-5 באוקטובר 2020 נודע כי מני אסייג פרש מכתיבת המשך הסדרה ואת מקומו יתפוס אחיינו דניאל אסייג. בספטמבר 2019 הוכרז כי סרט קולנוע רשמי המבוסס על הסדרה עתיד לצאת לאקרנים במהלך קיץ 2020. קיומו של הסרט נתלה בגיוס תקציב מקרב מעריצי הסדרה, לאור בחירת יוצריה שלא לפנות לקרנות הקולנוע בבקשת תמיכה. בסופו של דבר הסרט הופק על ידי קרנות קולנוע והיה מבוסס על סדרת ההמשך, כאשר הוא נקרא "ההילולה". בסופו של דבר הסרט "ההילולה" יצא ביולי 2023 וזכה להצלחה רבה. צפוי לצאת לסרט המשכון בשם "ההילולה 2 - החתונה". הסדרה עוסקת בצורה הומוריסטית בנעוריו של הקומיקאי שלום אסייג ומשפחתו, החיה בשנות ה-80 בטירת כרמל. העיר קולטת העלייה מנקזת לסיפור את בני העדות השונות, על כל הסטיגמות של העיר (כמו "עיר של ערסים"). הסדרה מתארת את נעוריו של אסייג, את משפחתו, שכניו וחבריו. בסדרה מוצגות דמויות מעליות שונות. ההורים במשפחת אסייג, פרוספר וליליאן, עלו ממרוקו. שכניהם הם משפחת עולים מן הקווקז, ומנהל המתנ"ס המקומי ממוצא הודי. אחיו של פרוספר התגורר בצרפת ועלה לישראל עם אשתו ובתו. חלק מהדמויות מדברות במבטא האופייני למקום היוולדן. גידי בודנהיימר הצבר מהכרמל נישא לאילנה בת משפחת אסייג, ונאלץ להתגורר בעל כורחו בביתם. הוא זוכה לכינוי "פריזר", ופרוספר מזכיר תדירות את מוצאו האשכנזי. בסדרה מוצגים פערים בין קבוצות שונות בחברה. כן מודגשים פערים חברתיים, בין היתר בין טירת כרמל כעיירת פיתוח חמה ומלוכדת, לקיבוץ הסמוך המייצג את בני האליטה האשכנזית, נצר לעליות שלפני קום המדינה. כן מודגשים יחסי מזרחים–אשכנזים ומסורת מול חילוניות. פרוספר אסייג (שלום אסייג): בן 50 בתחילת הסדרה. אב משפחת אסייג. עלה לישראל ממרוקו, שם עבד כחייט. בישראל עבד כצבע ומונה לרב של בית הכנסת. נוטה להפליג בשבחים על החיים במרוקו. ליליאן אסייג (אוולין הגואל): בת 45 בתחילת הסדרה. נשואה לפרוספר ואם לשמונה ילדים: מוריס, אתי, מטילדה, אילנה, ציון, אלי, שלום ומני. עקרת בית, מוצגת כטובת לב ותמימה. מצטיינת בבישולים ובאפיית עוגיות. נחשבת לדמות המייצגת את האישה המרוקאית הממוצעת. שלום אסייג (דניאל אסייג): דמותו הצעירה של שלום אסייג, בן 15 בתחילת הסדרה. למד בבית הספר "שיפמן", אך בשל חוסר הצלחתו בלימודיו נאלץ לעבור לבית הספר "אריאל" הממלכתי-דתי. שאיפתו הגדולה היא להיות בדרן. מנחם (מני) אסייג (עדי אלון): בן 14 בתחילת הסדרה. אחיהם הקטן של אילנה ושלום. דודם של ליאור ושירן, בשונה משלום, מני הוא תלמיד מצטיין ומהווה מקור גאווה להוריו, אך לעיתים נגרר אחר אחיו. אילנה אסייג-בודנהיימר (שרלין חזיזה): בת 25 בתחילת הסדרה. אחותם הגדולה של שלום ומני. נשואה לגידי, ולשניים שני ילדים. עובדת בבנק למסחר. בחורה נחמדה שאוהבת את בנה ובעלה ומרבה לשתף פעולה איתו. בעונה הרביעית היא וגידי מצליחים להיכנס להריון שני ובסוף העונה יולדת בת בשם שירן. בעונה החמישית אילנה נמצאת בהריון שלישי עם בן. בעונה 5 מדגמנת לפרסומת של תפארת הערק. גידי בודנהיימר (עפר שכטר): בן 28 בתחילת הסדרה. גדל בכרמל שבחיפה למשפחה בורגנית ובעל תואר ראשון בפילוסופיה. ממוצא אשכנזי. מקיים יחסי אהבה-שנאה עם משפחת אסייג, המכנה אותו "פריזר" והוא מרבה להתנשא. מהווה אנטיתזה למשפחת אסייג המסורתית-מזרחית, במוצאו, בהיותו אתאיסט, השכלתו הגבוהה ובעמדותיו הפוליטיות (תומך המערך לעומת אסייג הליכודניק). מתקשה להחזיק במקום עבודה, ומחליף עבודות לרוב, מאוהב בסתר בקלודין. ליאור בודנהיימר (פול\מרטין גוגיסיאן\אושר אסייג): הבן התינוק (הילד החל מהעונה הרביעית) של גידי ואילנה, פרוספר נוהג לכנות אותו "פרוספר של סבא". דמותו מבוססת על התסריטאי ליאור פריד (השותף של מני ושלום אסייג לכתיבת הסדרה). שירן בודנהיימר (עונה 5): בתם התינוקת של גידי ואילנה ואחותו של ליאור. בבר "המגזימן" כהן (חן מזרחי) (עונות 2–5): בעלה של מטילדה, עובד בשיווק ודאג לשווק את הקלטות של שלום כבדרן. פתח יחד עם סיני את חנותם הלא כל כך מצליחה "הכל לבית". לפני כן עבד כנהג הסעות. בעונה הרביעית פותח עם סיני דוכן פיס. מטילדה אסייג-כהן (כרמל ג'יבלי) (עונות 2–3): הבת הגדולה של פרוספר וליליאן. נשואה לבבר. היא הקופאית של החנות "הכול לבית" שאותה ניהלו בבר בעלה וסיני גיסה. שקטה יותר מבעלה. סיני (צחי לב) (עונות 2–5): חתנו של פרוספר ובעלה של אתי. בחור עצבני ושמן ממוצא עיראקי המרבה לדבר ולקלל בערבית עיראקית במבטא עיראקי כבד. ניהל עם בבר את חנות הכלים "הכל לבית". בעונה הרביעית פותח עם בבר דוכן פיס. בעונה החמישית הופך להיות השותף של דדה ודודו, וכן גם מונה להיות המנהל של בית הקשיש הראשון בטירת כרמל. אתי אסייג (קרן שושן מרציאנו) (עונות 3–4): אחותם הגדולה של שלום ומני ואשתו של סיני. עמרן אסייג (אבי טולדנו) (עונות 3–5): האח הבכור והשרירי של פרוספר, בעלה של אסתר ואביה של קלודין. גר בעיר מרסיי, מלמד קראטה, עד לעונה הרביעית בה סוגרים לו את החוג. בעונה הרביעית עולה לארץ יחד עם בתו קלודין והופך לדמות קבועה. גיבורו של פרוספר. קלודין אסייג (מירי בוהדנה) (עונה 4–5): בת 34 בעונה הרביעית. בת דודה של שלום ומני. יפת תואר, עולה חדשה מצרפת. עלתה לארץ יחד עם עמרן אסייג. בבואה לארץ היא גרמה למספר נכבד של גברים להתאהב בה, כולל גברים נשואים. בהמשך, פרוספר עוזר לה להשתלב ולמצוא עבודה אצל פיטוסי, אך התפטרה לאחר שהוטרדה על ידיו. בהמשך יצאה עם גבי העבריין. בעונה 5 התקבלה לפרסומת למשקה ערק, אך ברגע האחרון אילנה החליפה אותה. אסתר אסייג: אשתו של עמרן ואמא של קלודין, לא הסכימה בהתחלה לעלות לארץ אך לבסוף עלתה בזכות ליליאן. מרדוש (אברהם סלקטר) (עונות 2–5): אחיה של ליליאן. עוסק בגירוש "עין רעה" מתואר כבעל כוחות על טבעיים. גירש ממורדי אחיינו של מרסל הספר של טירה את הפחד לצאת מהבית שקרה מאירוע טראומתי (שור רדף אחריו). פנינה בודנהיימר (נירה רבינוביץ') (עונה 2): אמא של גידי והבת של הניה. מומחית בהכנת מאכלים אשכנזיים. שמואל בודנהיימר (אילן דר) (עונה 2): אבא של גידי. מירה בודנהיימר (עידית נוידרפר) (עונה 2): אחותו של גידי. רוצה את דירתה של סבתה בכל מחיר. עובדת במשביר. הניה (שושיק שני) (עונה 2): סבתא של גידי. כבדת שמיעה. בעלת דירה בדניה. נחצ'ה (יוסי סגל) (עונה 4): סבו של גידי. הוצג כמי שהיה במחנה ההשמדה של איוואן האיום ולכן כועס על יורם שפטל שייצג אותו. ציון ואלי אסייג (דורון ביטון ועידן בן דוד) (עונה 2): הבנים החיילים של פרוספר וליליאן, משרתים בחיל האוויר ומדברים בעיקר על מטוסים. מוריס אסייג (עונה 2): הבן הבכור של פרוספר וליליאן, נשוי לעדנה. עדנה אסייג (עונה 2): אשתו של מוריס, מתרגשת מהכל. שמחה ומסודי אסייג (עונה 3): האחיות של פרוספר. יעקב "קוקו" עובדיה (יגאל עדיקא): בן 52 בתחילת הסדרה. השכן של ליליאן ופרוספר אסייג, נשוי לרשל ואביו של פרדי. מכונה "קוקו הדבע" בגלל היותו טיפש. מהעונה השלישית יושב עם פרוספר, מרסל ורבי מאיר לשחק קלפים תוך כדי ניהול שיחה. בעונה הראשונה בגלל ריב עם רשל, ניסה להתאבד. בעונה החמישית מתחיל לעבוד עם בנו פרדי באוטו זבל. בסוף הסדרה מקים מפעל גזוז ביתי. רשל עובדיה (טוויטו) (יפה לוי): אשתו של קוקו, אמו של פרדי וחברה טובה של ליליאן. טיפשה כמו בעלה. מנצלת תמיד את ליליאן ולוקחת ממנה כל הזמן מוצרי מזון במקום לקנות בעצמה. פרדי "פלאברה" עובדיה (רמי קאשי): בנם הטיפש של רשל וקוקו, וחבר של מני ושלום אסייג. התחיל בעונה השלישית לעבוד עם מורדי באוטו גלידה. ובעונה הרביעית עובד בקיוסק הנייד של מורדי ("ממלכת הסוכר של מורדי"). יצא עם מננה. יוצא עם אניטה ובסוף העונה הרביעית הוא מתחתן איתה. בעונה החמישית עובד בתור סבל בסופרמרקט המקומי, ובהמשך עם אביו קוקו באוטו זבל. בסוף העונה החמישית נולדו לו ולאניטה בן בכור. אניטה לייבוביץ'-עובדיה (מיכל גבריאלוב) (עונה 4–5): בתו של מנדל הרומני. עצבנית וחסרת רחמים. יוצאת עם פרדי ובסוף העונה הרביעית מתחתנת איתו. בעונה החמישית צוין שהיא עברה לגור אצלם לאחר החתונה. בסוף העונה החמישית נולד בנה הבכור חבקוק. מנדל לייבוביץ (יוסי וידר) (עונה 4–5): שומר בית הספר "אריאל", רגוע ושלו יחסית לביתו. אביה של אניטה. אלמן. בעונה החמישית מתחיל פרק ב' בחייו, בפרק אחר באותה עונה מתגלה שהוא בעל ידע נרחב, ואף עובר השתלת כליה. ארמון טוויטו (חיים זנאתי) (עונה 1): אחיה של רשל, שהתחפש לבחור עשיר ממונטריאול, אך למעשה הוא עובד ניקיון פשוט בסופרמרקט. חבקוק עובדיה (עונה 5): בנם של פרדי ואניטה שנולד בסוף העונה החמישית, נקרא על שם ספר חבקוק שפרדי נשבע בו. ישראל כהן (יעקב כהן) (עונה 1): הרב של בית הכנסת "שערי תשובה". מרבה לדאוג למעשר לבית הכנסת. כאשר באים לנשק את ידו הוא מבריח אותה במהירות. בפרק הראשון של העונה השנייה מקבל שבץ מוחי ומשפחתו עוברת לתל אביב. לדירתו נכנס רבי מאיר אוחנה וילדיו חנה ומורדי. מזל (פלורה סעדה) (עונה 1): אשתו של הרב כהן. יושבת עם ליליאן ורשל בפרלמנט ריכולין. עוברת בתחילת העונה השנייה לתל אביב. יצחק (יאיר שטרן) (עונה 1): בנם של מזל ושל הרב כהן, חולה אסתמה, וממחלתו בא כינויו. בגלל מחלתו אסור לו לצחוק. אורלי פינטו (יסמין קולודרו) (עונה 1): ביתם של מזל ושל הרב כהן. מתקשה ללדת עקב מחלת הסוכרת בה היא לוקה. נשואה לעקיבא פינטו. עקיבא פינטו (עונה 1): בעלה של אורלי, שמשתמט מצה"ל. ממוקה חונדיאשווילי (גרא סנדלר): בעל חנות מכולת שכונתית, ובנו של שליקו. בעל מזג חם וחשיבה ברמה נמוכה. ויטלי כופה עליו חתונה עם בתו ארזו שילדה לו את ויצ'ליקו (הלחם השמות ויטלי ושליקו). מקלל אנשים בקריאה "כלב בן כלב", שר שירים ישראלים תוך עיוות מילותיהם וגם נשבע רבות בסבתו מיזולדה. נוהג להגיד "תבוא מחר בעוד יומיים" ונותן אחריו הסבר לא מספק. שליקו חונדיאשווילי (רומן שמחייב) (עונות 1–2): אביו של ממוקה ואחיה הגדול של אירמה והבעלים של חנות המכולת השכונתית, בה הוא מוכר יחד עם בנו. (הדמות לא משתתפת בעונה השלישית בעקבות רצח רומן שמחייב, שגילם אותה, בינואר 2015. היעדרותו הוסברה בסדרה בכך שהגשים חלום ופתח חנות תכשיטים בבלגיה. הפרק הראשון של העונה השנייה הוקדש לזכרו). ויטאלי יושבייב (חי דוידוב): עולה חדש מהקווקז, שמרן. בעל אופי כעסני ואלים. חבר טוב מאוד של משפחת אסייג. בעונה 3 מצטרף לממוקה לעבודה במכולת והשניים רבים תוך ניהול המקום, מאיים על אנשים תוך כדי הנפת היד על פניו ומציע לכולם משקאות אלכוהול שהוא מכין בעצמו. פרידה יושבייב (סיוון אטנר): אשתו של ויטלי ואמא של ארזו. עולה חדשה מהקווקז, רגועה ונחמדה יותר מבעלה. ובדומה לו מדברת בעברית משובשת. ארזו יושבייב-חונדיאשווילי (נטלי אליעזרוב): בתם של ויטלי ופרידה, שעלתה עמם מהקווקז. נישאה בסוף העונה הראשונה לממוקה ויולדת לו את ויצ'ליקו. ויצ'ליקו חונדיאשווילי (עונות 3–5): הבן התינוק של ארזו וממוקה שנולד בסוף העונה השנייה. ויטלי מאוד אוהב אותו. שמו נבחר כפשרה בין סביו - השם הוא הלחם בסיסים של ויטלי ושליקו. בעונה הרביעית חוגג יום הולדת שלוש. אירמה חונדיאשווילי (ענבל גלאם) (עונות 2–5): אחותו הקטנה של שליקו בתה של מיזולדה ודודה של ממוקה. שמנה ועצבנית. עובדת ב"בית העוגה" של פיטוסי ובעבר במכולת של ממוקה עד שפוטרה. בעונה הרביעית חוזרת לעבוד בבית העוגה של פיטוסי ומתאהבת בו, אך הוא אינו נענה לחיזוריה. בעונה החמישית מכשפת את פיטוסי, בעזרת מרדוש, אשר מתאהב בה בעקבותיו, ובהמשך מתארסת לו. מיזולדה חונדיאשוולי (נינה בקייבה): סבתו של ממוקה ואימם של שליקו ואירמה. ממוקה מחזיק תמונה שלה ליד הקופה ונוהג לנקות אותה בכל פעם שהוא מזכיר את שמה. אישה חולה וזקנה מאוד. בעונה החמישית היא נפטרה. חנוכה יושבייב (יהורם ביטון) (עונות 1–2): בנו של ויטלי. לא מדבר הרבה אך דובר עברית רהוטה בהשוואה למשפחה. נוגזר חונדיאשוולי (אייל אנדור קורן) (עונות 2–3): אחיו הקטן של שליקו, מורה לספורט, אחראי משמעת בבית ספר "אריאל" וסגנה של ברכה המנהלת. נוטה להעניש את תלמידיו בעמידה לכיוון השמש, "פרצוף לשמש". יהושע 'שוקי' חלבי (הרצל טובי): העבריין השכונתי והמסוכן והבעלים של הכבלים הפיראטיים בשכונה. בעל מזג חם. היחידים שהוא מכבד ומעריך הם פרוספר וליליאן אסייג. המשטרה מנסה לתפוס אותו אך תושבי השכונה מפחדים "להלשין" עליו. בעונה הרביעית חזר בתשובה והפסיק להיות עבריין, אך עדיין בעסקי הכבלים הפיראטיים. בעונה השנייה נשפט לשנתיים מאסר, אך שוחרר כעבור זמן קצר לאור חנינה של נשיא המדינה חיים הרצוג, לאסירים שנשפטו לזמן קצר. חיה חלבי (פולי סלונים): אשתו של שוקי חלבי. חמת מזג. בעונה השלישית נכנסת להריון. במהלך העונה הרביעית נאלצת להיות בשמירת הריון בהוראת הרופא ובסוף העונה הרביעית יולדת בן בלידת בית. ששי חלבי (גיא נטף/שחר פרחי): בן 12 בתחילת הסדרה. בנם של שוקי וחיה. הרבה יותר נחמד וחברותי מהוריו, מנסה להתנער מתווית הפושע שהודבקה לו בגלל אביו ולא מוצלח בשום דבר. בעונה החמישית החל לנגן במערכת תופים. אושרית בוהדנה (דלית זריהן) (עונה 3): אחייניתו של שוקי חלבי הנוטה להשגיח עליה. שלום יצא איתה ובהמשך היא נבחרה לתחרות מלכת היופי, לטובת אטארי עבור ששי. מרסל אוחנה (אריק משעלי): ספר שכונתי, עשיר, קמצן וחלקלק, נוהג לרכל ולהלשין רבות, יריבו המושבע של פרוספר אסייג ומנסה להכשיל אותו כל הזמן, ללא הצלחה. מגדיר עצמו כספר הטוב ביותר בטירה אף על פי היותו הספר היחיד בטירה, נשוי למרים. משכיר דירות רבות. מאיר אוחנה (מוטי בן ישי) (עונות 2–5): אחיו של מרסל ואביהם של מורדי וחנה, אשר גרים עמו בבית למרות גילם המבוגר. מכונה "רבי מאיר". בקיא בהלכה ובסרטי פעולה. אדם חולני. מורדי (מרדכי) "אבועגלה" אוחנה (שלומי קוריאט) (עונות 2–5): בן 40 בעונה השנייה. בנו הרווק של רבי מאיר. טיפוס תמהוני, נשי ומוחצן, אשר נוטה להתעמר, לאיים ולקלל הרבה. בתחילה לא היה יוצא מהבית עקב אירוע טראומטי. בעקבות טיפול שקיבל ממרדוש, אזר אומץ לצאת מביתו. הפעיל אוטו גלידה ודוכן ממתקים עם פרדי פלאברה. שונא את אחותו חנה. חנה "פינצטה" אוחנה (אירית דקל, עונה 2 / שיפי אלוני, עונות 3–5): בת 35 בעונה השנייה. הבת הממורמרת של רבי מאיר ואחותו של מורדי, מאיימת על אנשים בפינצטה שלה. בסוף העונה השנייה התארסה לשוקרון השיכור. ימין "השיכור" שוקרון (אדמונד גיגי): אלכוהוליסט שמכור קשות לערק, עד העונה השלישית היה מסתובב בשכונה בלי בית. ומאז מאורס לחנה ומתגורר בביתה, ונוהג לומר: "רק אני קובע פה". בעונה הרביעית נבחר בטעות ללהקת "הצברים" במקום שלום, כאשר רדף אחרי שלום עד לבמה כי גנב לו ערק ושר על הבמה בעת שהיה שיכור, למרות רצונו של עקיבא ששלום ייבחר. גדי אוחנה (אילן בליטי, עונות 2–3 \ דורון אדמוני, עונות 4–5): בנו של מרסל, בן 15. בעונה הרביעית אביו קנה לו מחשב מסוג קומודור 64 במתנה, אך המחשב נגנב עוד בטרם זכה גדי להשתמש בו, באחד הפרקים נכנס למאסר כאשר מרסל הלשין עליו כי גנב לו כסף. אהרון גבאי (אילן בליטי): אביו של דדה בית הכנסת "שערי תשובה" וסולד מהתנהגותו העבריינית של בנו. בסוף הסדרה מוכר את דירתו. דדה גבאי (צחי חזן): בנו של אהרון גבאי. עבריין שעובד עם חלבי. חברו של דודו, שלום, מני ופרדי "פלאברה". נודע כ"הפורץ הטוב ביותר בטירה". הרב חנניה קורקוס (יאיר פורטל) (עונה 3–5): רב חמדן המחפש דרכים משונות לקבל כסף מהצד. מחפש תפקיד ברבנות העיר. בעונה הרביעית גם הופך לשכנו של פרוספר. בעל ידע רב בכלכלה העולמית ובשערי הדולר. רבקה קורקוס (לינור אברג'יל) (עונות 4–5): אשתו של הרב קורקוס המשמשת כבלנית ומדריכת כלות. אישה מפחידה המאיימת בפולסא דנורא לעיתים קרובות. מאיימת על כלות שמדריכה. קוללה במהלך העונה על ידי מרדוש מפני שהיא ניסתה לזמן רוחות כדי להרוג את מרדוש. ללו קורקוס (ניר אסייג) (עונה 5): בנם הגדול של חנניה ורבקה. יצא בשאלה בעקבות הסרט "משפט הקופים" והספר "מוצא המינים" של צ'ארלס דרווין, לאחר מכן חזר בו. ניסה לשדוד את הבנק של אילנה מתוך מצוקה והחזיר את הכסף. טמנו בריהון (ביינה גטהון) (עונות 3–5): אביהם של שרה ואברם ובעלה של מילאנו. מובטל. הוא ומשפחתו עלו לארץ במסגרת מבצע משה והשתכנו באתר קראוונים סמוך לטירת כרמל. בהמשך הופך לחברו של פרוספר. מכור לגירוד כרטיסי חיש גד. שרה בריהון (אושרת אינגדשט) (עונה 3): בתם של טמנו ומילאנו ואחותו של אברהם. מתאהבת בשלום אך חוששת להמשיך את הקשר בשל פער התרבויות ותגובת משפחתה. מילאנו בריהון (תהילה ישעיהו) (עונה 3) : רעייתו של טמנו ואימה של שרה ואבהרם, מתנגדת לקשר של שרה ושלום בשל פערי תרבות בין העדות. אברהם בריהון (שמעון טמנו) (עונה 3): בנם של טמנו ומילאנו ואח של שרה. דומה בהתנהגותו לפרדי "פלאברה" ובהמשך הופך לחברו. גרישה טרטמן (אלכסנדר סנדרוביץ') (עונה 4): מתמטיקאי, שכן חדש העולה מאוקראינה, אביו של שירוזה ובעלה של נטליה. עובד כמנהל חשבונות במועצה הדתית בעירו. נטליה טרטמן (אנג'לה שטיינגרט) (עונות 4–5): אשתו של גרישה ואמו של שירוזה. עולה חדשה מאוקראינה, מורה לפסנתר. בעונה החמישית הופכת להיות המורה לפיתוח הקול של מאיר. שירוזה טרטמן (דניאל דמידוב) (עונה 4): בנם של גרישה ונטליה וחברם החדש של שלום ומני. גבי פנסו (מוריס כהן) (עונות 1, 3-5): הבעלים של השוק בחיפה. עבריין אלים שמאיים לשרוף את כל העסקים שלא ישלמו לו את דמי החסות. עוזרו של פנסו נוהג להציג אותו כפופולרי מאוד בציבור עם המשפט: "זה פנסו מהשוק, כולם מכירים את פנסו מהשוק". בעונה הרביעית יוצא עם קלודין. בעונה החמישית קוקו לווה ממנו כסף לשיעורי הנהיגה של פרדי וליליאן לווה עבור הניתוח של פרוספר. וכמו כן, שלום עובד בדיסקוטק בבעלותו. ובהמשך העונה נכנס עם חלבי שותף בכבלים הפיראטים. חגית פנסו (הדר עוזרי) (עונה 1): בתו של גבי פנסו ואחותו של ניסו. שלום יצא איתה. ניסו פנסו (עונה 1): הבן של גבי פנסו ואח של חגית. גידי מכר לו אוטו שבקושי נוסע, אותו מכר בהמשך כ"אוטו מרופא". אהרל'ה (אסטבן גוטפריד) (עונה 4): אביה של גליה ונועם. לא מאמין באלוהים ולא מתפלל. אמא של גליה (סנדרה שונוולד) (עונה 4) : אשתו של אהרל'ה ואמא של גליה ונועם. גליה (ריף נאמן) (עונה 4–5): החברה החדשה של שלום מהקיבוץ. ביתו של אהרל'ה ואחותו של נועם. בהתחלה פרוספר וליליאן התנגדו לקשר בינה לבין שלום בגלל המראה החיצוני שלה, אך התחרטו כאשר ראו את טוב ליבה כשהיא מטפלת בקשישי הקיבוץ. בעלת כישרון ציור. נועם (רתם שפרן) (עונות 4–5): בנו של אהרל'ה ואחיה של גליה. פרוספר עזר לו לחגוג בר מצווה דתית. בהמשך הוא מזמין את שלום ומני למדורת ל"ג בעומר. זאזא (איציק גוריאלשווילי) (עונות 3–5): חלפן כספים וגבאי בית הכנסת הגרוזיני בטירת כרמל. מחליף כספים בצורה לא ישרה. בהמשך מקים להקה גרוזינית יחד עם בנו צוגה, שלום ונגן קלרינט נוסף. זויה (עונות 3–4): אשתו של זאזא. צוגה (מישל גוריאלשווילי) (עונות 4–5): בנו של זאזא וחבר בלהקה הגרוזינית שזאזא יסד. מרבה לריב עם אביו על שירת בתים בשירים במהלך החזרות. מננה (עונה 4): בתם של זאזא וזויה. פרדי סבר שפרוספר שידך לו אותה בטעות. צוגה (עונה 5): אבא של זאזה, ויטלי ניסה לשדך לו את מיזולדה. אמזורי קרקורשווילי (גיא מיכאלי) (עונות 4–5): ראש המאפייה הגרוזינית מצור שלום המטיל את אימתו על כל הסובבים, בעיקר על ממוקה וויטלי. מזמין את הלהקה של זאזא לחתונת ביתו. ננה קרקורשווילי (עונה 4): בתו של אמזורי. התארסה ודחתה את חתונתה עקב אשפוזו של אביה. דטו קרקורשווילי (תמיר מאמיס) (עונה 5): בנו של אמזורי. שקמיסט שגובה מחיר יקר בבסיס של שלום עד שנתפס. צחי (קובי וקנין): העוזר האישי של שוקי חלבי. דודו חזן (עונה 1 אסף בן שמעון עונות 2-5 עידן ויצמן): חברו הגנב של דדה ובהמשך של ברוך. חינגה (רונן גרמה) (עונות 1, 3-5): עוזרו של גבי. אב למשפחה מרובת ילדים. הרב פרומר (אורי אברהמי) (עונה 1, מוזכר בעונה 5): הרב של בית חב"ד העירוני ומאמן קבוצת הכדורגל "אליצור חב"ד". נחום בן נחום (אמירם טובים) (עונה 1): שופט בטורניר הכדורגל של טירת כרמל בו השתתפו הקבוצות "אליצור חב"ד" של הרב פרומר ו"בית"ר צה"ל" של פרוספר וקבוצות נוספות. שוחד על ידי פרוספר על מנת שיטעה את המשחק אך הוחלף במשחק הגמר. דטו "טלוויזיה" (עונה 1): שחקן בקבוצת "בית"ר צה"ל" במסגרת טורניר הכדורגל של טירה. גרוזיני במוצאו, מתעצבן, מקלל ומזלזל בכל פעם שקוראים לו "טלוויזיה". כינוי זה הודבק לו בשל גודל ראשו. פיטוסי (ירון לוי סבג): הבעלים של קונדיטורית פיטוסי. גרוש ואביו של ברוך. רודף שמלות. מחפש בנרות בת זוג חדשה. בעונה הראשונה ליליאן התחילה לעבוד אצלו והוא התאהב בה, ובגללו היא התפטרה, הוא עורר את רוחו של פרוספר, שמכנה אותו "פיטוסיק" בגלל היותו לובש מכנסיים צמודים. בעונה השנייה התאהב בלינדוש. בעונה השלישית פיטר את אירמה. בעונה הרביעית התאהב בקלודין. בעונה החמישית מתאהב באירמה בעקבות כישוף שהיא הטילה עליו, בעזרת מרדוש, כשבהמשך התארס לה, עד שאיבד את זכרונו במהלך חגיגות האירוסין וחזר לאישיותו הישנה. ברוך "קופת חולים" פיטוסי (עידו ויצמן) (עונה 2): בנו של פיטוסי. חולה במחלת הנפילה. אביו קונה לו מתנות שלא מתאימות לו. בשל מחלתו הוא היה מבלה הרבה בקופת חולים. יסמין חורי (מאיסה עבד) (עונה 1): ערביה, אחותו של סמיר, השניים מתארחים בבית משפחת אסייג במסגרת טורניר פינג-פונג במתנ"ס שנערך בסימן דו - קיום. בהמשך שלום מתאהב בה אך הקשר נפסק עקב התנגדות המשפחות. סמיר חורי (מוחמד נעמה) (עונה 1): אחיה הגדול של יסמין, מתמודד מול שלום ומני במסגרת טורניר פינג-פונג במתנ"ס וזוכה. מוישל’ה (שראל פיטרמן) (עונה 1 ותחילת עונה 4): קיבוצניק המתנגד למעבר תושבי טירת כרמל לים דרך קיבוץ החותרים. שוכר את אמיר הדרוזי כדי לחסום את המעבר ומסתבך כשחלבי תופס את אמיר וחוטף אותו כדי שיעבוד עבורו ומפעיל את החוק לטובתו שתושבי הקיבוץ לא יעברו מטירה. מופיע גם בפרק הראשון של עונה 4. אמיר הדרוזי (עונה 1): שומר הקיבוץ של מוישל'ה מפני מעבר לחוף. בהמשך עוזר לחלבי. רוני (רוני בליץ) (עונה 1): מנהיג תנועת המערך בעיר. איש מושחת. אלברט (אייל רוזלס) (עונה 1): מנהיג תנועת הליכוד בעיר. שאול עזרא (יוסי אלפי) (עונה 1): מנהל בית הספר "שיפמן". גבותיו מחוברות. עינב (יערה בנבנישתי) (עונה 1): חברה של שלום בפרק החמישי. משפחתה מצביעה למערך. נמרוד (דוד אוחיון) (עונה 1): המנהל של להקת "הצברים" בעיר, לא יכול להשלים משפט מלא. יהודה (אורן המל) (עונה 1): הבעלים של תחנת הטוטו. אביה של ויולטה. ויולטה (קורל מלץ) (עונה 1): הבת של יהודה. מאוהבת בשלום אך הסכימה להיפגש עם מני. מירו בייגלה (צפריר אלבז) (עונה 1): מוכר הבייגלה השכונתי אשר נוהג לצעוק "בייגלה חם". בנימין (אבנר דן) (עונה 2): מוכר שטיחים ממוצא פרסי. מכריח את פרוספר לקנות שטיח בשביל כסף. משולם (נתן נתנזון) (עונה 2): בוחן ממשרד הרישוי של טירת כרמל, חבר של קוקו הדבע מימי המילואים וגם של שמואל בודנהיימר, אבא של גידי. יואל גדות (יובל סגל) (עונה 2): מורה פרטי שנשלח לעזור לשלום במתמטיקה, שלום שונא אותו. "חנון" צמחוני האומר בדיחות מילוליות וצוחק בצורה מוזרה. לילך (אנית ברגר) (עונה 2): חברתו של שלום. בתו של ג'קי משוק מגדים. ג'קי (שאול אליאס) (עונה 2): הבעלים של שוק מגדים. אביה של לילך. בגלל היותו נמוך קומה, הוא שומע הרבה דעות קדומות על כך. שמוליק כהן (ליאור שמש) (עונה 2): שוטר טיפש, חדש בטירה וקפדן יתר על המידה. ריגל אחרי חלבי. נביל (ראג'ב אבו רוקן) (עונה 2): צבע שפרוספר מעסיק לצביעת בית הכנסת. ערבי-נוצרי. נמרוד (מרטין אומנסקי) (עונה 2): מורה לספורט בבית הספר "שיפמן", בו לומד מני. מקצועי מדי ובעל ידע רחב בגוף האדם, אותו הוא מציין בשיעורי הספורט. ד"ר חודורוב (אנה צ'רנוב) (עונה 2): רופאה במרפאה השכונתית, ידועה בהתנהגותה המושחתת, מעניקה אישורים רפואיים תמורת טובות הנאה. ד"ר קרפין (יעל עמית) (עונה 2): מונתה לתפקיד לאחר פיטוריה של ד"ר חודורוב. חיים טוויטו (עונות 4-3-2): ילד מעצבן אשר נוהג לקרוא לדוד שלו אם מתעסקים איתו ונוהג לעצבן אנשים, למשל על ידי קניית טרופיות אשר נוהג לפוצץ והשמעת קולות אזעקה. איג'יקל אשטמקר (יהודה בן יהודה) (עונות 2–3): מנהל המתנ"ס השכונתי של טירת כרמל, ממוצא הודי. יודע קראטה וג'ודו. מפלה אנשים במתנ"ס לטובת אירועים של יוצאי הודו. ברכה פילוס (מירב הרון מדואל) (עונות 2–5): מנהלת בית הספר הדתי "אריאל" בטירת כרמל בו לומד שלום. יש לה הפרעה בדיבור, קול צרוד והשתעלות מוזרה. שמוליק ספן בתפקיד עצמו (עונות 2–3): מנחה את תחרות התחפושות בפורים וכמעט את תחרות מלכת היופי, שלבסוף ניתנת להנחיית שלום. יהושע אלמליח (יואב לוי) (עונה 3 ו-5): המוהל של חיפה וחברו של מרדוש. פרוספר עובר הכשרה אצלו (בהמלצתו של מרדוש) על מנת להפוך למוהל. בהמשך מל את בנו של פרדי, חבקוק. בלה (הדר לוין) (עונה 3): אשה בעלת רגישות לשמש הצובעת את פניה בלבן, הנוסעת כל יום לקבלת זריקת אינסולין. כאשר פרוספר מחליף את בבר שהוא הנהג הקבוע, היא נוסעת אתו. אנואר (עופר אשרף) (עונה 3): ערבי העובד באיטום גגות על ידי זפת, מעסיק את גידי ומתנקם בו אך לבסוף מפטר אותו. איתן אטיאס (מייקל לואיס) (עונה 3): מאמן כושר במכון השכונתי. מוכר אבקת חלבון לשלום. הרב חיים (יוסי וידר) (עונה 3): רב שעורך ערב התעוררות וחזרה בתשובה באמצעות חיקויים של ידוענים, דוגמת אורי זוהר, במתנ"ס בטירת כרמל. במהלכו שלום מתקרב לדת בצורה מוגזמת למורת רוחה של משפחתו אך לבסוף חוזר לדרכו. יהודה אלשיך (ג'וש שגיא) (עונה 3): קצין הג"א, סוגר לפרוספר את בית הכנסת השכונתי לאור העובדה שהוא נמצא במקלט חירום. בהמשך פותח אותו בעקבות התערבותו של גידי. פנחס (צחי חנן) (עונה 3): הפקיד של "עמידר". מכר לפרוספר וליליאן דירה. עקיבא (סמי הורי) (עונות 3–5): מורה לשל"ח בבית הספר "אריאל", בו לומד שלום. חסר כריזמה ומאוהב במורה חדווה. בעונה השלישית מתמנה על ידי המנהלת ברכה פילוס לביים את מסיבת הסיום של כיתתו של שלום ובעונה הרביעית ממונה למנהל האמנותי של להקת "הצברים". אלברט ממן (אבי טנג'י) (עונה 3–5): השוטר החדש. בגד באשתו עם חגית פינטו לידיעת מרסל שסוחט אותו. חגית פינטו (עונות 3–5): עורכת העיתון "טירה-טון". בוגדת בבעלה לידיעת מרסל, בתחילה עם השוטר אלברט ובהמשך עם פנסו. מולגוטה (שי פרדו) (עונה 3–5): הספר באתר הקרוואנים. דומה בתכונותיו למרסל. בהמשך מרסל בא ללמוד אצלו איך לספר אתיופים אך מגורש מהמספרה על ידי מולגוטה בטענה שאם ילמד אותו אז הוא יגנוב לו לקוחות. בעונה הרביעית מתחיל לעבוד עם מרסל לאור פשיטת הרגל בעסק שלו, בהמשך מרסל מצליח להעיף אותו באמצעות תעלול קסמים שמורדי למד משלום. ברטו המשוגע (יניב סוויסה) (עונה 3): משוגע שמדבר מהר ויודע חשבון מצוין. סובל מתסמונת סוואנט. מאור (מאור אדרי) (עונות 3–4): תלמיד בכיתתו של שלום ששר במסיבת הסיום של התיכון. מנגן עם שלום בלהקה של בית הספר. ברוך (אילן אדרי) (עונות 4–5): עבריין שהתחזה לגיסו של חלבי כדי לגבות כסף על הכבלים והתחזה לרב בשם "הינשוף" שעושה ניסים, בשיתוף פעולה עם דדה ודודו. בעונה החמישית ניהל דוכן הימורים ונתפס, ובאותה עונה תרם כליה למנדל, על מנת להרשים את קלודין ולהוכיח לה שהוא יכול להשתנות, בהמשך החליט לשדוד את חלבי. קובי כדורגל (דוד קיגלר) (עונה 4): בחור די מוזר שחי ונושם כדורגל. אוהד מושבע של קבוצת "הפועל חיפה" ונוהג לקנות מוצרים שלה. לא מחזיק מעמד הרבה זמן בעבודותיו. עובד חינם אצל מרסל במספרה, אך גורם לנזקים במהלך עבודתו שם. מוניה הקווקזי (דניאל סוויסה) (עונה 4–5): בטלן. מכונה "היועץ" מכיוון שיש לו עצה לכל סיטואציה אפשרית, גם אם היא לא תמיד עוזרת. בעונה החמישית ניסה להיכנס לספר השיאים של גינס על "חיבוק העץ הממושך ביותר", אך בסוף נכנס לספר בתור "בעל האף הגדול ביותר". בתחילה רוכב על אופניים, ובהמשך, בפרק "מימונה", בעונה החמישית עושה הסבה למכונית כשהוא מתחיל ללמוד נהיגה אצל גידי. ובסוף חזר לרכב על האופניים. סמי (אלברט אילוז) (עונה 4): מוכר מפות שולחן ומצעים השכונתי. נוהג לצעוק "יופי!". בהמשך מוכר את אופניו לפרוספר, שלאחר מכן יהפכו לקיוסק הנייד של מורדי - "ממלכת הסוכר של מורדי". איצ׳ה (אורן סגל) (עונה 4): בעלים מועדון בחיפה שאליו צעירי טירת כרמל מנסים להיכנס, אך הוא מסרב להכניסם. היה חבר ילדות של גידי מהכרמל. טימור חננשווילי (שי קרמונה) (עונות 4–5): משמש כראש מחלקת התברואה בעירייה. כולם מפחדים שהוא לא יפגע בכל המשפחה שלהם. בעונה הרביעית: טימור מגיע למספרה של מרסל, סוגר את המספרה בגלל כל הלכלוך והזיהום במספרה. בעונה החמישית: טימור מקבל את קוקו ופרדי לעבודה במחלקת התברואה ומסביר להם איך לעבוד על משאית זבל. סימי הקשישה (סמדי "בומבה" וקנין) (עונה 4): בעלת מבטא מרוקאי כבד, המבטא את האות ש' כ - ס'. מחפשת את נכדה שייקו אך כולם חושבים שהיא מתכוונת לשעון סייקו. ששון יונה (שלמה מעוז) (עונה 4): ראש עיריית טירת כרמל. עיראקי. אחיו (יאיר יונה) הוא קצין בכיר באכ"א. הרב דהן (ליאון בן עמי) (עונה 4): הרב הראשי ברבנות הראשית של טירת כרמל. שמואל "כדורסל" חייט (אלון נוימן) (עונה 4): גיבור ישראל עם הלם קרב. אלוף בזריקות לסל. נוהג להגיד "שוט בייבי" לפני שזורק את הכדור לסל ולהקדיש את זריקת הכדור לחבריו שנפלו בקרבות במהלך שירותם הצבאי. הרצל קדוש (אריק זאבי) (עונה 4): מורה לג'ודו במתנ"ס שבהנהלתו של איג'קל. בהמשך, עמרן עובד לצידו כקולגה. ד"ר אדוארד מנצור (גסאן עבאס) (עונה 4): רופא שיניים ערבי מחליסה. נחשב בטעות ליהודי תימני. רמה אבוטבול (נועם ביטון) (עונה 4): טום בוי. משחקת כדורגל עם הבנים בשכונה ומאוהבת במורדי, אך הוא לא נענה לחיזוריה. גבי מצבות (איתן בוכריס) (עונה 4): בעל עסק לשיש ובניית מצבות בטירת כרמל. בנוסף, הוא פייטן אך פיוטיו אינם ברורים. מסתכסך עם פרוספר על קניית ברכת הפרנסה בבית הכנסת אך לבסוף זוכה בלוטו לאחר שמצא את המספרים הזוכים שכתב מרדוש. ד"ר נחימוביץ' (יוסי בהר) (עונה 4): רופא העיניים של פרוספר. מיכאל עמר (ליאור אלמליח) (עונות 4–5): עיוור. פייטן ידוע בטירת כרמל. אדמונד (אורי הוכמן) (עונה 5): אחראי המשמרת בסופר "היפר שוק". נאוה תהילה פילוס (עונה 5): אחותה של ברכה מנהלת בית הספר "אריאל", אלמנה. רכה שידכה אותה למנדל. מרקו (אורי יניב) (עונה 5): המפקד הקשוח של שלום בטירונות. אילן (שמוליק לוי) (עונה 5): מנהל מלון "פאר" בטבריה שבו גידי עבד. עקשן ומאיים על עובדיו בפיטורים לעיתים קרובות. פרופ' פריד (ננסי ברנדס) (עונה 5): הרופא המנתח של פרוספר. מנהל המועדון (ניר פרידמן) (עונה 5): מנהל את המועדון של גבי פנסו כשהוא לא נמצא במקום. מוזכר בסדרה שהוא בן דוד של גליה. ג'סיקה סים (ניצן לברטובסקי) (עונה 5): מלחית יהודייה מהצי האמריקאי שעמה מני ניהל רומן. בגלל אי הבנה משם משפחתה, היא נחשבה בטעות לבוחנת מספר השיאים של גינס. דני המעצבן (יותם רוזנפלד) (עונות 4–5): ילד המפריע לגידי בעבודתו בספרייה וכן מפריע לשלום ולמני בהכנות לטורניר הכדורסל. רבי שלמה בלישה (לירן יקוטי) (עונה 5): סופר סת"ם המטפל בספר התורה של פרוספר. בעל בעיות זיכרון. פרוספר ניסה לשדך לו את מיזולדה ובהמשך הכניס אותו ללהקה של "בית הקשיש". סנטנה (יהודה קיסר) (עונה 5): נגן תימני בלהקה של "בית הקשיש". לא מוציא מילה מפיו. סמיר (הילאל כאבוב) (עונה 5): האח הערבי שעובד בבית הקשיש". דוד (יניב ביטון) (עונה 5): המפקד של שלום בסדיר. עונה 1: 1983-1984 עונה 2: 1984–1985 עונה 3: 1986 עונה 4: 1987 עונה 5: 1988-1989 לאורך העונות של הסדרה, העלילה נגעה במגוון נושאים, אירועים, טרגדיות וטרנדים שהתקיימו בשנות ה-80 של המאה ה-20, כגון "מלחמת עפרה וירדנה", חטיפת קו 300, הערצה לזמר אדם, הערצה לזמר חיים משה, התאבדותו של זוהר ארגוב, הבחירות לכנסת בשנת 1984, משפט "איוון האיום", מבצע משה, האינפלציה בישראל, "זהו זה", אפליה ודעות קדומות, הקובייה ההונגרית ומכונת הסודה. עם הצלחת הסדרה; לקראת סוף ספטמבר 2019, הוכרז כי סרט קולנוע רשמי המבוסס על הסדרה מתוכנן לצאת לאקרנים במהלך קיץ 2020. אך קיומו של הסרט נתלה בגיוס כספים ותקציב שניתן מצד מעריצי הסדרה והקהל הרחב לאחר שיוצרי הסדרה בחרו לא לפנות לקרנות הקולנוע. דיווח זה אושר רשמית כאשר נפתח האתר הרשמי של הסרט, אשר נועד לגייס כספים דרך שימוש במרצ'נדייז וכרטיסים לבכורה ולסרט עצמו. הסרט בסופו של דבר הופק על ידי קרנות קולנוע, כאשר הוא נקרא "ההילולה" ומבוסס על סדרת ההמשך, "שנות ה-90". הסרט זכה להצלחה גדולה והביא לבתי הקולנוע למעלה מ-700 אלף צופים. בזכות הצלחתו צפוי לצאת לאקרנים המשכון לסרט בשם "ההילולה 2 - החתונה". אתר האינטרנט הרשמי של שנות ה-80 "שנות ה-80", במסד הנתונים הקולנועיים IMDb (באנגלית) "שנות ה-80", במיזם "אישים" לתיעוד היצירה הישראלית נועה הרשקוביץ‏, "היו צריכים לסגור איתנו עשר עונות ברצף": ביקור בסט "שנות השמונים", באתר וואלה, 22 באפריל 2015 רן בוקר, "שנות ה-80 חצתה את גבולות העדתיות", באתר ynet, 23 ביולי 2015 שנות ה-80: הסרט - האתר הרשמי של סרט הקולנוע ביקורות: לילך וולך‏, "שנות ה-80": רק למי שאוהב הומור אנכרוניסטי, נמוך ועדתי, באתר וואלה, 11 באוקטובר 2013 מורן שריר, מכונת הזמן של שלום אסייג, באתר הארץ, 11 באוקטובר 2013 איתמר רייצס, מה הבעיה של "שנות השמונים"?, באתר nrg‏, 24 באפריל 2015 אפרת מלטר, "שנות השמונים" מציגה פסיפס אנושי של דמויות מגוונות, באתר nrg‏, 28 במאי 2017 בן בירון‏, שנות ה-80: גם בעונה הרביעית ברור לנו שזו לא קומדיה משובחת, באתר וואלה, 17 באוקטובר 2018 סמדר שילוני, "שנות ה-80": לצחוק על השכונה - ולאהוב אותה, באתר ynet, 17 באוקטובר 2018 ערן סויסה, סוף עידן: נפרדים מ"שנות ה-80", באתר ישראל היום, 22 ביוני 2020 שלום אסייג: ״החלטנו להמשיך לעונה חדשה – ׳שנות ה-90׳״, באתר חדשות 13, 6 באוגוסט 2020 יוצר "שנות השמונים": "פורש מכתיבת המשך הסדרה", באתר מעריב אונליין, 5 באוקטובר 2020 אבנר שביט‏, "זה יהיה אחד הסרטים הישראלים המצחיקים בכל הזמנים": "שנות ה-80" מגיע לקולנוע, באתר וואלה, 22 בספטמבר 2019 בן בירון‏, שנות ה-80: גם בעונה הרביעית ברור לנו שזו לא קומדיה משובחת, באתר וואלה, 17 באוקטובר 2018 שנות ה-80: הסרט - האתר הרשמי של סרט הקולנוע